CELEX: 62008CN0222
Language: mt
Date: 2008-05-21 00:00:00
Title: Kawża C-222/08: Rikors ippreżentat fil- 21 ta' Mejju 2008 — Il-Kummissjoni tal-Komunitajiet Ewropej vs Ir-Renju ta' Belgju

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/24
            
         Rikors ippreżentat fil-21 ta' Mejju 2008 — Il-Kummissjoni tal-Komunitajiet Ewropej vs Ir-Renju ta' Belgju
   (Kawża C-222/08)
   (2008/C 209/35)
   Lingwa tal-kawża: l-Olandiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: H. van Vliet u A. Nijenhuis, aġenti)
   
      Konvenut: Ir-Renju tal-Belġju
   Talbiet
   
               —
            
            
               tiddikjara li, billi naqas milli jadotta l-miżuri kollha neċessarji għat-traspożizzjoni tad-Direttiva 2002/22/KE fir-rigward tad-dispożizzjonijiet dwar il-kalkolu ta' l-ispejjeż u l-iffinanzjar ta' l-obbligi ta' servizz universali, ir-Renju tal-Belġju naqas milli jwettaq l-obbligi tiegħu taħt l-Artikolu 12(1), l-Artikolu 13(1) u l-Anness IV, Taqsima A tad-Direttiva 2002/22/KE;
            
         
               —
            
            
               tikkundanna lir-Renju tal-Belgju għall-ispejjeż.
            
         Motivi u argumenti prinċipali
   Id-Direttiva 2002/22 għandha bħala għan, fost oħrajn, li tirregola sitwazzjonijiet li fihom is-suq ma jissodisfax b'mod adegwat l-eżiġenzi tal-konsumaturi finali u fiha dispożizzjonijiet dwar id-disponibbiltà tas-servizz universali. L-Artikolu 12(1) tad-direttiva jistabbilixxi li, fejn l-awtoritajiet regolatorji nazzjonali jqisu li l-provvista servizz universali jista' jirrappresenta piż żejjed fuq impriżi maħtura biex jipprovdu servizz universali, huma għandhom jikkalkolaw l-ispejjeż netti tal-provvista tiegħu kif indikat fl-imsemmi artikolu. L-Anness IV tat-Taqsima A jistabbilixxi r-regoli dwar il-kalkolu ta' l-ispejjeż netti. L-Artikolu 13(1) jistabbilixxi li, fejn, fuq il-bażi tal-kalkolu ta' l-ispejjeż netti msemmija fl-Artikolu 12, l-awtoritajiet regolatorji nazzjonali jsibu li impriża hija suġġetta għal piż żejjed, l-Istati Membri għandhom, permezz ta' talba minn impriża maħtura, jiddeċiedu li jintroduċu mekkaniżmu ta' kumpens.
   Skond il-Kummissjoni, il-Belġju naqas milli jittrasponi b'mod korrett id-dispożizzjonijiet ta' l-Artikolu 12(1), l-Artikolu 13(1) u ta' l-Anness IV, Taqsima A. Il-leġiżlazzjoni Belġjana tevita l-kwistjoni dwar jekk il-provvista ta' tariffi soċjali fil-kuntest tad-distribuzzjoni tas-servizz universali tikkostitwixxix piż żejjed għall-impriżi maħtura. Barra minn hekk, il-leġiżlazzjoni Belġjana ma tissodisfax ir-rekwiżit tal-kalkolu ta' l-ispejjeż netti, kif stabbilit b'mod partikolari fl-aħħar parti ta' l-Anness IV, Taqsima A tad-Direttiva.